open-index/open-wikipedia-markdown huggingface dataset:
Ján Chryzostom Hanulík

**Ján Chryzostom Hanulík** (Hannulik, vl. m. Daniel Hanulík) (* 22. júl 1745, Predmier, Habsburská monarchia – † 3. september 1816, Carei, Rumunsko) bol slovenský básnik a učiteľ.

Študoval na gymnáziu, roku 1764 vstúpil do piaristického rádu v Prievidzi, študoval filozofiu v Carei, teológiu v Nitre, v roku 1772 bol vysvätený za kňaza.

Učil na rádovej škole v Krupine, na gymnáziu v Budapešti, bol profesorom v Nitre, v Mosonmagyaróváre, na gymnáziu v Carei, kde bol aj riaditeľom novicov aj vicerektorom, aj zástupcom provinciála. Od roku 1812 bol vo výslužbe.

Bol autorom príležitostnej poézie. Zásluhou mecéna Antona Károliho vydal 75 básnických diel, prevažne ód, elégií, dedikačných a pohrebných básní, venovaných napr. mestu Carei, členom dvora, osobnostiam politického a cirkevného života. Svetový ohlas získal vydaním štyroch kníh *Lyriky*. Osvietenský charakter jeho poézie spočíva v stvárnení témy lásky k vlasti, oslavy mieru, bratstva medzi ľuďmi a národmi, chvály zdravia. Odmietol Francúzsku buržoáznu revolúciu, lebo v zmysle náboženskej etiky vyššie kládol morálne povinnosti človeka voči spoločnosti a princípy vlastenectva. Jeho tvorbu charakterizuje vycibrenosť básnického jazyka a štýlu. Je autorom latinskej čítanky.

## Dielo
* *Selecta carmina*, 1778
* *Versus lirici*, 1788
* *Lyricorum libri quattuor*, 1780-81
* *Elegia ad restaurationem publicorum magistratum...*, 1788
* *Ode, quam in communi ditionis Károlyianae laetitia scripsit*, 1798
* a i.

## Dielo v elektronickej podobe
* ''Lyricorum Libri II''. [s.l.] : M. Karolini, 1780. 240 s. - dostupné v Digitálnej knižnici UKB
* ''Joannis Chrysostomi Hanulik E Scholis Piis Collegii Rom. Scient. de Arcadia Socii Ord. : Lyricorum : Liber Tertius, et Quartus ...'' [s.l.] : M. Karolini, 1781. 440 s. - dostupné v Digitálnej knižnici UKB 

## Zdroj
* HANULÍK, Ján Chryzostom. In: 

Kategória:Slovenskí rímskokatolícki kňazi
Kategória:Slovenskí básnici
Kategória:Slovenskí pedagógovia
Kategória:Osobnosti z Predmiera
Noha (časť končatiny)

náhľad|Noha
**Noha** (lat. pes) je konečný úsek zadnej končatiny štvornožcov. Pri nebipédnych štvornožcoch výraz noha môže v širšom ponímaní označovať konečný úsek ktorejkoľvek končatiny (latinské synonymum je v takom prípade autopodium), pri bipédnych štvornožcoch ale vždy označuje len konečný úsek dolnej (teda zadnej) končatiny.

Noha sa (skoro vždy) skladá z týchto častí (zahŕňajúcich kosti aj ostatné tkanivo):
*priehlavok alebo tarzus (lat. tarsus; spolu s ekvivalentnou časťou prednej končatiny nazývaný aj: bipodium)
*predpriehlavok alebo metatarzus (lat. metatarsus; spolu s ekvivalentnou časťou prednej končatiny nazývaný aj metapodium)
*prsty nohy (lat. digiti pedis; spolu s prstami prednej končatiny nazývané aj acropodium)
Kostrový základ uvedených častí tvoria:
*prehliavkové kosti alebo kosti priehlavku (lat. ossa tarsi) – najmä pätová kosť
*predpriehlavkové kosti alebo kosti predpriehlavku (lat. ossa metatarsi)
*kosti prstov nohy alebo články prstov nohy (lat. ossa digitorium pedis alebo phalanges digitorum pedis)
Často sa do pojmu noha zahŕňa aj (celý) členok (ak je vôbec prítomný).

Vtáky majú namiesto tarzu a metatarzu tzv. behák (lat. tarso-metatarsus).

## Noha človeka
Aj noha človeka obsahuje vyššie uvedené časti horizontálneho delenia nohy, t.j. priehlavok, predpriehlavok, prsty a v širšom poňatí aj celý členok. O kostiach v ľudskej nohe pozri aj článok kostra nohy človeka.

Alternatívne sa noha (prípadne okrem prstovej časti) dá deliť vertikálne, a to na tzv. priehlavok (lat. dorsum pedis), t. j. vrchnú časť nohy, a chodidlo (lat. planta pedis), t.j. spodnú, našľapovaciu časť nohy.

## Literatúra
*Fuß. In: *Lexikon der Biologie*. [CD-ROM] München : Elsevier, Spektrum, Akad. Verl., 2005. ISBN 3-8274-0342-1
*noha. In: *[[Malá československá encyklopedie]]* 4 MPol. Praha: Academia, 1986. s. 544.
*noha. In: 
*BOROVANSKÝ, L.: Sústavná anatómia človeka I. 2. vydanie. Martin: Osveta, 1988. s. 124-127
*Extremitäten. In: STÖCKER, Friedrich W., ed. a DIETRICH, Gerhard, ed. *Biologie Band 1/ AMe *. 6., überarbeitete und erw. Aufl. Leipzig: VEB F.A. Brockhaus, 1986. Brockhaus ABC. ISBN 3-325-00071-1. s. 255-256
*pes, tarsus. In: KADLEC, Oskár, ed. * [[Encyklopédia medicíny]]*. Bratislava: Asklepios, 1993-2004. ISBN 80-7167-008-1
*KREJČA, J. a KORBEL, L. (eds.) et al.: *Veľká kniha živočíchov*. 3. nezmenené vydanie  Bratislava: Príroda a. s., 1997. ISBN 80-07-00990-6 [1. vydanie malo názov: Z našej prírody - Živočíchy] s. 234
*chodidlo (str. 0425). In: *Česko - německý slovník Fr. Št. Kotta*. Ústav pro jazyk český Akademie věd ČR, v. v. i. dostupné online (pôvodne: KOTT, F. Š. *Česko-německý slovník zvláště grammaticko-fraseologický* (Díl první – sedmý; Dodatky). Praha: František Šimáček, 1878-1893). 
*Pes in: Roche Lexikon Medizin 5. Auflage dostupné online (prístup: 2016-11-04)
* kap. 2.6.2 dostupné online 
*
*tarsus, metatarsus in: American Heritage Medical Dictionary 2007 dostupné online

Kategória:Anatómia živočíchov
Sokol bielopazúravý

**Sokol bielopazúravý** (iné názvy: **pustovka južná**, **pustovka bielopazúravá**, **pustovka bielopazúrová**, **sokol bielopazúrový**; lat. *Falco naumanni*) je dravý vták. Obýva otvorené územia južnej palearktídy. Na Slovensku je považovaný za vyhynutý druh. Posledné hniezdenie bolo v roku 1948 na budove kláštora v obci Leles (hniezdenie na Silickej planine v roku 1956 bolo nedoložené). Posledný doložený výskyt je z 19. júna 1974 pri obci Folkušová. Pozorovania zo Záhoria v 90tych rokoch neboli poslané na Slovenskú faunistickú komisiu pre ornitológiu, existuje preto pochybnosť o správnosti určenia. V zozname vzácnych ornitologických pozorovaní podliehajúcich hláseniu Faunistickej komisii nie sú žiadne novšie záznamy, takisto ani v zozname vzácnych a zriedkavých druhov vtákov databázového systému Birding Slovakia nie je žiaden údaj

Podľa Medzinárodnej únie na ochranu prírody a prírodných zdrojov sokol bielopazúravý patrí medzi najmenej ohrozené druhy, celková populácia je v období troch posledných generácií (17 rokov) považovaná za stabilnú, v druhej polovici 20. storočia bol zaznamenaný pokles, v súčasnosti sú stavy stabilné alebo stúpajúce.

## Výskyt a stav na Slovensku
Ekosozologický status v roku 1995 *Ex* a v rokoch 1998,  2001 takisto - vyhynutý druh. V roku 2014 *RE* - regionálne vyhynutý. 
V hodnotenom období 2002 - 2012 sa nepodarilo zaznamenať ani pravdepodobné ako možné hniezdenie druhu. Európsky ochranársky status *SPEC1* - druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia *V* - zraniteľný druh. 

## Ochrana
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Falco naumanni, Israel 02.jpg|Samček
Falco naumanni.jpg|Samička za letu, dobre pozorovateľné sú veľmi svetlé pazúry
Falnau.jpg|Párenie
Falco naumanni MHNT.ZOO.2010.11.104.2.jpg|Vajcia
Falco naumanni, Israel 29.jpg|Samček s mláďatami na hniezde


## Referencie

 
## Iné projekty

## Externé odkazy
 
* 

Kategória:Sokolovité
Kategória:Najmenej ohrozené druhy
Kategória:Vtáky na Slovensku
Planta

**Planta** (z lat., resp. aj priamo po lat.) môže byť:
*sadenica
*v latinskom názve taxónu rastliny (lat. Plantae): rastlina
*chodidlo

## Zdroje
Stupaj

**Stupaj** (v dávnej slovenčine aj: *stopaj*) alebo **šľapa(j)** (v dávnej slovenčine aj: *šlepej*) môže byť:
*planta pedis, synonymum: chodidlo, podošva, pozri chodidlo (planta pedis)
*odtlačok chodidla alebo obuvi, stopa nohy
*v dávnej slovenčine: stopa ako dĺžková miera, pozri stopa (jednotka dĺžky)

**Stupaj** alebo **šľapa** môže byť aj: časť ponožky alebo pančuchy priliehajúca na časť nohy, na ktorú sa našľapuje, synonymum: chodidlo, pozri chodidlo (ponožka)

**Stupaj** môže byť aj:
*schod, stúpadlo
*zriedkavo: krok(y)
*(písané aj *stopaj*) v dávnej slovenčine: konanie, počínanie

## Zdroje
* stupaj. In: 
* šľapaj. In: 
* šľapa. In: 
* chodidlo, stupaj. In: KADLEC, Oskár, ed. * [[Encyklopédia medicíny]]*. Bratislava: Asklepios, 1993-2004. ISBN 80-7167-008-1
* stupaj. In: 
* šľapaj. In: 
* stupaj. In: 
* stopaj. In: 
* šľapaj. In: 
* šľapa. In: 
* chodidlo. In: 
* stopa. In: 
* vestigium. In: GEORGES, K. E.: Ausführliches lateinisch-deutsches Handwörterbuch. Hannover 1918 (Nachdruck Darmstadt 1998), Band 2, stĺpec 3452-3454.
Tesla Model 3

náhľad|Tesla Model 3

**Tesla Model 3** je štvrtým produkčným elektromobilom automobilky Tesla Motors. Prvá predprodukčná verzia bola predstavená 31. marca 2016. Jedná sa o elektromobil nižšej strednej triedy, tzv. "kompakt". Karoséria je typu sedan.

Cena základnej verzie Modelu 3 je 40 990 € bez DPH. Túto cenu si bolo možné znížiť o štátnu dotáciu vo výške 8 000 €, avšak iba ak celková kúpna cena nepresiahla 50 000 € s DPH. Tento limit bolo možné splniť iba so základnou verziou s dojazdom 448 kilometrov a pohonom zadných kolies. Akceleráciu z 0 na 100 km/h zvládne Model 3 pod 5,6 sekúnd. V základe nechýba bohatá bezpečnostná výbava.

## Rezervácia
Napriek tomu, že bol predstavený iba prototyp, Model 3 si rezervovalo približne 400 000 záujemcov. Rezerváciu je možné uskutočniť prostredníctvom web stránky spoločnosti Tesla Motors. Rezervačný poplatok je 1 000 €. Rezervácia je nezáväzná a rezervačný poplatok je vratný v plnej výške.

## Uvedenie na trh
Výroba Tesly Model 3 by sa mala spustiť v druhej polovici roku 2017. Prvé elektromobily sa začali dodávať koncom roka 2017.

## Verzie Tesla Model 3
V priebehu ďalšieho obdobia od spustenia predaja prvej verzie Tesla Model 3 boli predstavené aj ďalšie verzie, ktoré sa technologicky posúvajú ďalej a prinášajú viaceré vylepšenia. Tie zvyšujú komfort, no predovšetkým efektivitu a dojazd. Automobilka Tesla ho pravidelne navyšovala. 

Aktuálna verzia **Tesla Model 3 Standard Range** ponúka dojazd 448 kilometrov WLTP. Elektromotor je osadený na zadnej náprave a vozidlo dokáže zrýchliť z 0 na 100 km/h už za 5,6 sekundy. Maximálna rýchlosť je 225 km/h. 

Verzia **Tesla Model 3 Long Range**, teda s dlhým dojazdom, ponúka dojazd až 580 kilometrov WLTP. Elektrický motor má osadený na oboch nápravách, čo zvyšuje výkon a zrýchlenie. Maximálna rýchlosť je 233 km/h a zrýchlenie z 0 na 100 km/h dokáže za 4,4 sekundy. 

Najvyššia verzia **Tesla Model 3 Performance** je zameraná na výkon, preto ponúka o niečo menší dojazd na úkor vyššieho výkonu. Normovaný WLTP dojazd je preto 567 kilometrov, no maximálna rýchlosť až 261 km/h a zrýchlenie z 0 na 100 km/h zvláda za 3,3 sekundy. 

## Referencie

## Iné projekty

## Externé odkazy
* Tesla Model 3 na stránkach automobilky Tesla Motors 

Kategória:Elektrické automobily
Kategória:Automobily Tesla
Kategória:Automobily z 2017
Tryfón z Filadelfie

**Tryfón** () bol olympijský víťaz v behu na jedno stadion v 1. stor. pred Kr.

Tryfón z lýdskej Filadefie si na 211. olympijských hrách v roku 67 pred Kr. vybojoval víťazstvo v behu na jedno stadion. V Olympii boli víťazi hier korunovaní olivovým vencom zo stromu rastúceho v Diovom posvätnom okrsku, ale Tryfóna ocenili aj poctou celogréckeho meradla, a to tak, že 211. olympiádu nazvali jeho menom. Beh na vzdialenosť jedného stadia bol totiž hlavným olympijským pretekom a menom víťaza tejto disciplíny sa každá olympiáda označovala.
  
Olympijské víťazstvo Tryfóna zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
 
Tieto olympijské hry boli na rozkaz rímskeho cisára Nera odložené o dva roky, aby sa program hier stačil zreformovať podľa jeho želania, lebo sa na nich rozhodol sám vystupovať. Nera už totiž neuspokojila len brutalita a neresti, zaumienil si ešte, že prevýši všetkých umelcov a atlétov. V Olympii sa tak napr. po prvý raz (aj posledný raz) konali umelecké súťaže v hre na lýre a v prednese tragédie. Celé 211. hry by boli bývali akýmsi „cirkusom cisára Nera“, keby si hellanodikovia od neho nevymohli aspoň to, aby sa napriek jeho „reforme“ konali tradičné preteky v behu na jedno stadion. 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
S/2004 N 1

**S/2004 N 1** alebo **Hippocamp** je malý mesiac Neptúna s priemerom okolo 34 kilometrov.

Jeho obežná doba je menej ako jeden pozemský deň. Objav tohto mesiaca 1. júla 2013 zvýšil počet známych satelitov Neptúna na štrnásť. Kvôli jeho slabej magnitúde +26,5 ho sonda Voyager 2 pri prelete okolo Neptúna neobjavila. Objavil ho Mark Showalter analýzou archivovaných fotografií Neptúna z Hubbleovho ďalekohľadu, zachytených v rokoch 2004 a 2009. Pôvodne pre jeho pomenovanie prichádzali do úvahy mená Polyphemus alebo Thoosa, nakoniec mesiac dostal meno Hippocamp podľa morskej príšery z gréckej a rímskej mytológie.

25. septembra 2018 bol mesiac Centrom pre malé plánetky očíslovaný ako Neptún XIV.

Vznikol pravdepodobne odštiepením od väčšieho Proteusa.

## Referencie

## Zdroj

* 

Kategória:Mesiace Neptúna
Kategória:Astronomické objekty objavené v roku 2013
Diofanes

**Diofanes** alebo **Diofanés** (*Diofanes,* iný prepis: *Diofanés*) môže byť:
 
* autor knihy o poľnohospodárstve v 1. stor. pred Kr., pozri Diofanes z Nikaie
* olympijský víťaz v roku 12 pred Kr., pozri Diofanes z Aiolidy
* olympijský víťaz v roku 13, pozri Diofanes z Prúsy
Lastovičiar

**Lastovičiar** môže byť:
*sokol lastovičiar
*skupina druhov/podrod v rámci rodu sokol, pozri lastovičiar (podrod)

## Zdroj
*Pozri v článku lastovičiar (podrod)
Side

**Side** alebo **Sidé** (*Sidé*) môže byť:
* v gréckej mytológii:
** manželka lovca Orióna, pozri Sidé (mytológia)
** dcéra argejského kráľa Danaa, pozri Sidé (Danaida)
* staroveké grécke mesto:
** Malijčanov vo Ftiotide, pozri Sidé (Malis)
** na pobreží Lakónie, pozri Sidé (Lakónia)

**Side** môže byť aj:
* turecké mesto v provincii Antalya, pozri Side (Turecko)
* obec na Ukrajine, pozri Side (Ukrajina)
Zoznam športových majstrovstiev sveta

## Letné individuálne športy
### Atletika

### Bedminton

### Billiard a Snooker

### Bowls

### Box,bojové športy

### Cyklistika

### Gymnastika

### Inline rýchlokorčuľovanie

### Kanoistika

### Lyžovanie na tráve

### Lukostreľba

### Moderný päťboj

### Orientačný beh

### Plavecké športy

### Stolný tenis

### Squash

### Šípky

### Šerm

### Športová streľba

### Športové lezenie

### Triatlon

### Veslovanie

### Vzpieranie

## Zimné individuálne športy
### Akrobatické lyžovanie a snowboard

### Biatlon

### Boby a skeleton

### Klasické Lyžovanie

### Krasokorčuľovanie

### Rýchlokorčuľovanie

### Sánkovanie

### Zjazdové lyžovanie

## Kolektívne športy
### Basketbal

### Curling

### Futbal,plážový,futsal

### Faustbal

### Floorball

### Hádzaná

### Hokej

### Kánoe pólo

### Korfbal

### Kriket

### Lakros

### Netbal

### Rugby

### Tchoukball

### Vodné pólo

### Volejbal

## Motoristický šport
### Auto šport

### Letecký šport

### Lodný šport

### Motošport

Kategória:Majstrovstvá sveta
Drienok (hrad)

**Drienok** je zrúcanina hradu nachádzajúca sa v katastrálnom území obce Rybník v okrese Revúca. Vznikol v 13. a zanikol v 15. storočí. Ostali po ňom iba zvyšky základov.
 
Ruiny hradu sú dostupné od obce Rybník po spevnenej ceste smerom na Španie Pole, ďalej lesnou cestou po tiahlom svahu. Ruina sa nachádza na južnom svahu vrchu Rúbaň () nad potokom Drienok.

## Referencie

Kategória:Hrady a zámky na Slovensku
Kategória:Ruiny na Slovensku
Kategória:Rybník (okres Revúca)
Kategória:Stavby v okrese Revúca
Rúbaň (rozlišovacia stránka)

**Rúbaň** môže byť:
* obec na Slovensku v okrese Nové Zámky, pozri Rúbaň
* vrch, pozri Rúbaň (479 m n. m.)
Enzýmová imunosorbentová analýza

**Enzýmová imunosorbentová analýza** (, skr. ELISA) je bežne používaná analytická biochemická analýza, ktorú prvýkrát opísali Engvall a Perlmann v roku 1971. Test využíva typ enzýmovej imunoanalýzy na pevnej fáze (EIA) na zisťovanie prítomnosti ligandu (obyčajne proteínu) v tekutej vzorke pomocou protilátok namierených proti meranému proteínu. ELISA sa používa ako diagnostický nástroj v medicíne, rastlinnej patológii a biotechnológii, ako aj na kontrolu kvality v rôznych priemyselných odvetviach.

V najjednoduchšej forme ELISA sa antigény z testovanej vzorky pripevnia na povrch. Potom sa na povrch nanesie zodpovedajúca protilátka, aby mohla antigén naviazať. Táto protilátka sa spojí s enzýmom a potom sa odstránia všetky nenaviazané protilátky. V poslednom kroku sa pridá látka obsahujúca enzýmový substrát. Ak došlo k naviazaniu, následná reakcia vytvorí detegovateľný signál, najčastejšie zmenu farby.

Vykonanie testu ELISA zahŕňa aspoň jednu protilátku so špecifickosťou pre konkrétny antigén. Vzorka s neznámym množstvom antigénu sa imobilizuje na pevný nosič (zvyčajne polystyrénovú mikrotitračnú platničku) buď nešpecificky (prostredníctvom adsorpcie na povrch), alebo špecificky (prostredníctvom zachytenia inou protilátkou špecifickou pre ten istý antigén, v "sendvičovej" ELISA). Po imobilizácii antigénu sa pridá detekčná protilátka, ktorá s antigénom vytvorí komplex. Detekčná protilátka môže byť kovalentne spojená s enzýmom alebo môže byť sama detegovaná sekundárnou protilátkou, ktorá je spojená s enzýmom prostredníctvom biokonjugácie. Medzi jednotlivými krokmi sa platňa zvyčajne premyje jemným roztokom detergentu, aby sa odstránili všetky proteíny alebo protilátky, ktoré sú nešpecificky naviazané. Po poslednom kroku premývania sa platňa vyvolá pridaním enzymatického substrátu, aby sa vytvoril viditeľný signál, ktorý indikuje množstvo antigénu vo vzorke.

Za zmienku stojí, že metódou ELISA sa môžu vykonávať iné formy testov väzby ligandov namiesto striktne "imuno" testov, hoci názov niesol pôvodné "imuno" kvôli bežnému používaniu a histórii vývoja tejto metódy. Táto technika si v podstate vyžaduje akékoľvek ligatizačné činidlo, ktoré možno imobilizovať na pevnej fáze spolu s detekčným činidlom, ktoré sa špecificky viaže a pomocou enzýmu vytvára signál, ktorý možno správne kvantifikovať. Medzi premývaním zostáva na pevnej fáze špecificky viazaný alebo "imunosorbovaný" interakciou antigén-protilátka len ligand a jeho špecifické väzobné ekvivalenty, zatiaľ čo nešpecifické alebo neviazané zložky sa premyjú. Na rozdiel od iných formátov spektrofotometrických testov v mokrom laboratóriu, kde sa tá istá reakčná jamka (napr. kyveta) môže po premytí znovu použiť, na platničkách ELISA sú reakčné produkty imunosorbované na pevnú fázu, ktorá je súčasťou platničky, a preto sa nedajú ľahko znovu použiť.

## Referencie

Kategória:Imunológia
Kallistos

**Kallistos** () môže byť:

* olympijský víťaz v roku 109, pozri Kallistos zo Side
* konštantínopolský patriarcha v rokoch  1350 – 1354, 1355 – 1363, pozri Kallistos I.
* konštantínopolský patriarcha v roku 1397, pozri Kallistos II.
USS Hornet (CV-8)

**USS ''Hornet'' (CV-8)** bola americká lietadlová loď triedy ''Yorktown''. Bola tretia a zároveň posledná postavená loď tejto triedy. Do služby amerického námorníctva bola zaradená v októbri 1941 a zúčastnila sa prvých námorných bitiek v Pacifiku s japonským námorníctvom. 27. októbra 1942 bola potopená v bitke pri ostrovoch Santa Cruz.

## Operačné nasadenie
[thumb|left|Stredný bombardér [B-25 Mitchell vzlieta z paluby USS Hornet na Tokio]]
V apríli 1942 USS Hornet poslúžila ako plávajúca základňa pre vzlet 16-tich stredných bombardérov B-25 Mitchell pod velením plukovníka Doolittlea k náletu na Tokio. V júni 1942 sa zúčastnila bitky pri Midway. V októbri 1942 sa zúčastnila bitky pri ostrovoch Santa Cruz, kde bola niekoľkokrát zasiahnutá a nakoniec 27. októbra 1942 potopená. Jej bojové meno bolo pridelené novej rozostavanej lietadlovej lodi USS Hornet (CV-12).

## Iné projekty

## Zdroje

Kategória:Lietadlové lode USA
Soc-pop

**Soc-pop** je hudobný žáner, podžáner pop music, ktorý sa rozvíjal najmä v krajinách bývalého východného bloku. Išlo o hudbu schválenú vtedajším systémom v týchto krajinách, pričom niektorí umelci boli priam uctievaní. Typickým predstaviteľom v bývalej ČSSR je napr. Karel Gott. Žáner bol relatívne pestrý, vyskytovali sa v ňom však mnohé prvky, ktoré ho robia dnes neaktuálnym, napríklad časté odkazy na témy ako VOSR, socializmus a pod. (najmä v ZSSR), rovnako ako aj zaostávanie za svetovou hudobnou scénou, keďže každý nový štýl zo západu bol sprvoti odsudzovaný ako „imperialistický“ a „úpadkový“.

## Literatúra
* 

Kategória:Hudobné žánre
Kategória:Pop (hudobný žáner)
Lamachos

**Lamachos** (, ) môže byť:

* aténsky stratég v 5. stor. pred Kr., pozri Lamachos z Atén
* grécky rétor v 4. stor. pred Kr., pozri Lamachos z Tereiny
* olympijský víťaz v roku 56 pred Kr., pozri Lamachos z Tauromenia

**Lamachus** môže byť aj:
* rod parazitických ôs, pozri Lamachus (rod)
Yorktown (trieda lodí)

**Yorktown** bola trieda amerických lietadlových lodí, ktorá bola navrhnutá ešte pred začiatkom druhej svetovej vojny v súlade s Washingtonskou námornou zmluvou. Považuje sa za prvú modernú triedu amerických lietadlových lodí a tiež prvú pri ktorej návrhu sa využili bojové skúsenosti. V rámci triedy boli postavené tri lode: USS Yorktown (CV-5), USS Enterprise (CV-6) a USS Hornet (CV-8). Všetky sa zapojili do prvých námorných bitiek v roku 1942 Pacifiku s japonským námorníctvom. 

## Konštrukcia
Konštrukcia vychádzala zo skúseností z neúspešného konceptu triedy Ranger. Bola pridaná ochrana proti torpédam 102 mm hrubým pancierovým pásom na boku. Hangárová (druhá) paluba mala nad strojovňami 40 mm pancier. Letová paluba  pancierovaná nebola. Boky hangárovej paluby boli na viacerých miestach otvárateľné, čo umožňovalo zahrievanie motorov lietadiel aj na tejto palube. Loď mala relatívne veľký ostrov.

Pohon zabezpečovalo deväť kotlov a štyri turbíny. Kotolne však boli umiestnené tesne pred strojovňami, čo zvyšovalo riziko vyradenia lode jedným zásahom. Zmena tejto koncepcie sa realizovala až pri modernejšej triede Essex.

Výzbroj tvorili viacúčelové delá kalibru 127 mm, štyri štvorhlavňové kanóny kalibru 28 mm a 24 guľometov kalibru 12,7 mm na delovej palube. Do júna 1942 dostali všetky tri lode kanóny 20 mm. Na lode sa od roku 1940 postupne namontoval radar CXAM.

## Palubné lietadlá
Štandardnými palubnými lietadlami v roku 1942 boli Grumman F4F Wildcat (stíhacie), Douglas SBD Dauntless (strmhlavý bombardovací), Douglas TBD Devastator (torpédový) a Grumman TBF Avenger (torpédový).

## Iné projekty

## Zdroje
*

Kategória:Lietadlové lode USA
Lamachos z Tauromenia

**Lamachos** () bol olympijský víťaz v behu na jedno stadion v 1. stor. pred Kr.

Lamachos zo sicílskeho mesta Tauromenion si na 181. olympijských hrách v roku 56 pred Kr. vydobyl veniec víťaza v behu na jedno stadion. V Olympii boli víťazi hier korunovaní olivovým vencom zo stromu rastúceho v Diovom posvätnom okrsku, ale Lamacha ocenili aj poctou celogréckeho meradla, a to tak, že 181. olympiádu nazvali jeho menom. Na olympijských hrách totiž beh na vzdialenosť jedného stadia považovali za hlavné preteky a menom víťaza tejto disciplíny sa každá olympiáda označovala.
  
Olympijské víťazstvo Lamacha zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Taormina

**Taormina** môže byť:

* talianske mesto v provincii Messina, pozri Taormina (Taliansko)
* planétka, pozri 46692 Taormina
* taliansky transatlantický parník z roku 1908, pozri Taormina (parník)
USS Hornet

**USS Hornet** bol názov ôsmych lodí United States Navy:
* šalupa slúžiaca v rokoch 1775–1777, pozri USS Hornet (1775)
* šalupa slúžiaca v rokoch 1805–1806, pozri USS Hornet (1805, šalupa)
* briga slúžiaca v rokoch 1805–1829, pozri USS Hornet (1805, briga)
* škuner slúžiaci v rokoch 1814–1820, pozri USS Hornet (1813)
* kolesový parník slúžiaci v rokoch 1864–1865, pozri USS Hornet (1865)
* delový čln slúžiaci v roku 1898, pozri USS Hornet (1898)
* lietadlová loď triedy Yorktown slúžiaca v rokoch 1941–1942, pozri USS Hornet (CV-8)
* lietadlová loď triedy Essex slúžiaca v rokoch 1943–1970, pozri USS Hornet (CV-12)

## Zdroj
*
Rároh (podrod)

**Rároh** (v dávnej slovenčine aj: *rároha*; lat. *Hierofalco*) je (neformálne) zoskupenie alebo (formálny) podrod alebo (formálny) naddruh, resp. zastarano samostatný rod či druh (ako druh mal názov Falco hierofalco alebo Falco rusticolus [v širšom zmysle]), ktoré/-ý zahŕňa časť druhov z dnešného rodu sokol (Falco). Z dnešného pohľadu zahŕňa toto zoskupenie druhy: sokol rároh (Falco cherrug; vrátane sokola altajského – Falco altaicus), sokol laner (Falco biarmicus), sokol lagar (Falco jugger), sokol poľovnícky (Falco rusticolus) a asi aj sokol tmavý (Falco subniger); v minulosti sa sem (chybne) zaraďoval aj napr. sokol prériový (Falco mexicanus).. V českom názvosloví sa okrem vyššie uvedených piatich druhov ako „raroh“ označuje aj sokol pustovkovitý (Falco berigora) a sokol popolavý (Falco hypoleucos).

Označenie rároh staršie niektorí autori použili aj ako slovenské rodové meno spomínanej časti druhov z rodu sokol (v češtine sa – ako už bolo naznačené - dodnes takto používa v podobe „raroh“). Konkrétne je použitie ako slovenské rodové meno doložené pre tieto druhy : 
*rároh veľký/rároh v užšom zmysle = sokol rároh (Falco cherrug)
*rároh poľovnícky = sokol poľovnícky (Falco rusticolus) 
*rároh južný/rároh tmavý = sokol laner (Falco biarmicus)

Pozri aj článok sokol (rod).

## Zdroje

Kategória:Sokolovité
Lastovičiar (podrod)

**Lastovičiar** (lat. *Hypotriorchis*) je (neformálne) zoskupenie alebo (formálny) podrod resp. zastarano samostatný rod, zahŕňajúci/-ce časť druhov z dnešného rodu sokol (Falco). Z dnešného pohľadu sem patria druhy sokol lastovičiar (Falco subbuteo), sokol bridlicový (Falco concolor) a sokol ostrovný (Falco eleonorae), pravdepodobne aj druhy sokol hrdzavobruchý (Falco cuvierii), sokol čiernochrbtý (Falco severus) a sokol dlhokrídly (Falco longipennis) a možno aj niektoré ďalšie druhy. 
Označenie lastovičiar staršie niektorí autori použili aj ako slovenské rodové meno spomínanej časti druhov z rodu sokol (v češtine sa dodnes takto používa v podobe „ostříž“). Konkrétne je použitie ako slovenské rodové meno doložené pre tieto druhy : 
*lastovičiar v užšom zmysle/lastovičiar obyčajný = sokol lastovičiar (Falco subbuteo)
*lastovičiar jednofarebný = sokol bridlicový (Falco concolor) 
*lastovičiar južný = sokol ostrovný (Falco eleonorae)

## Zdroje

Kategória:Sokolovité
Malice

**Malice** bola anglická punk-rocková skupina,  ktorá vznikla v Crawley, West Sussex. Pôsobila od januára do decembra 1976. Členova kapely založili v roku 1977 Easy Cure, z ktorého sa v roku 1978 stal The Cure.

## Členovia
* Robert Smith – elektrická gitara (január - december 1976)
* Michael Dempsey - basová gitara (január - december 1976)
* Marc Ceccagno - elektrická gitara (január - apríl 1976)
*"Graham" (priezvisko neznáme) - bicie (január - apríl 1976)
*"Grahamov brat (meno neznáme) - spev (január - apríl 1976)
*Porl Thompson - gitara (apríl - december 1976)
* Laurence Tolhurst -  bicie (apríl - december 1976)
* Martin Creasy - spev (apríl - december 1976)

## Externé odkazy
* oficiálny web The Cure

Kategória:Britské hudobné skupiny
Kategória:Držitelia ceny Brit Award
Jason Cooper

**Jason Toop Cooper** (* 31. január 1967, Londýn) je profesionálny bubeník, člen populárnej anglickej rockovej skupiny The Cure. Je ženatý s Allison Cooper (sobáš v roku 2004). V roku 1993 založil kapelu Welt, až v roku 1995 sa stal členom skupiny The Cure, kde pôsobí dodnes.

## Kariéra
Jason pochádza z anglického Londýna, kde tiež začal svoju hudobnú kariéru. Naučil sa tu hrať na bicie nástroje a to na škole Drumtech. Ako bubeník sa prvýkrát preslávil v kapele My Life Story. Potom, čo v roku 1993 založil kapelu Welt, si podal inzerát v novinách. Na inzerát v roku 1995 zodpovedá kapela The Cure, kde Jason pôsobí dodnes. Mimo The Cure sa Jason dnes tiež venuje nahrávaním hudby pre filmy.

## Najslávnejšie albumy
* Bloodflowers - The Cure (2000)
* Greatest Hits - The Cure (2001)
* The Cure - The Cure (2004)
* 4:13 Dream - The Cure (2008)

## Externé odkazy
* zimbio.com - Obrazový materiál
* thecure.com - Oficiálne stránky The Cure

## Zdroj

Kategória:Anglickí rockoví bubeníci
Kategória:The Cure
Kategória:Osobnosti z Londýna
Andromachos

**Andromachos** () môže byť:

* veliteľ vojska Alexandra Veľkého, pozri Andromachos z Cypru
* macedónsky dôstojník Alexandra Veľkého, pozri Andromachos (syn Hieróna)
* veliteľ Ptolemaiovcov v 3. stor. pred Kr., pozri Andromachos z Aspendu
* olympijský víťaz v roku 60 pred Kr., pozri Andromachos z Ambrakie
* grécky rétor v 1. stor., pozri Andromachos z Nikomédie
* grécky lekár v 1. stor., pozri Andromachos Starší
* grécky lekár v 1. stor., pozri Andromachos Mladší
Roger O'Donnell

**Roger O'Donnell** (* 29. október 1955, Londýn, Spojené kráľovstvo) je anglický klávesista. Je člen skupiny The Cure. V minulosti pôsobil v skupinách Psychedelic Furs, Berlin a Thompson Twins.

## Externé odkazy
* Profil na thecure.sk 

Kategória:Anglickí rockoví klaviristi
Kategória:Anglickí rockoví klávesisti
Kategória:Anglickí popoví klaviristi
Kategória:Anglickí popoví klávesisti
Kategória:Anglickí elektronickí hudobníci
Kategória:The Cure
Kategória:Osobnosti z Londýna
Pustovka (podrod)

**Pustovka** (neodborne alebo zastarano aj *poštolka*, v dávnej slovenčine aj *postolka, pastovka*; lat. *Cerchneis* alebo* Tinnunculus*) je (neformálne) zoskupenie alebo (formálny) podrod resp. zastarano samostatný rod, zahŕňajúci/-ce časť druhov z dnešného rodu sokol (Falco). Vzájomná príbuznosť niektorých z týchto druhov je z dnešného pohľadu sporná (porov. napr. Wink 1998). 

Staršie toto označenie niektorí autori použili aj ako slovenské rodové meno spomínanej časti druhov z rodu sokol (v češtine sa dodnes takto používa v podobe „poštolka“). Konkrétne je použitie ako slovenské rodové meno doložené pre tieto druhy: 
*pustovka (v užšom zmysle) /pustovka obyčajná = sokol myšiar (Falco tinnnunculus)
*pustovka madagaskarská = sokol madagaskarský (Falco zoniventris) 
*pustovka južná/bielopazúravá/bielopazúrová = sokol bielopazúravý (Falco naumanni)
*pustovka pomarančovobruchá = sokol seychelský (Falco araeus)
*pustovka červenochrbtá = sokol hrdzavochrbtý (Falco newtoni)
*pustovka bodkavá = sokol bodkavý (Falco punctatus)
*pustovka červená = sokol škvrnitý (Falco moluccensis)
*pustovka bledohlavá = sokol bledohlavý (Falco cenchroides)
*pustovka vrabčia = sokol pestrý (Falco sparverius)
*pustovka kobcovitá = sokol kobcovitý (Falco vespertinus)
*pustovka sivá = sokol sivý (Falco ardosiaceus)
*pustovka tmavochrbtá = sokol tmavochrbtý (Falco dickinsoni)

Pozri aj článok sokol (rod).

## Zdroje

Kategória:Sokolovité
Rároh

**Rároh** alebo **rároha** môže byť:
*všeobecne:
**haraburda
**nesúladne vytŕčajúca vec, najmä suchý konár 
*v zoológii (tvar rároha je tu zastaraný):
**sokol rároh
** skupina druhov/podrod/naddruh v rámci rodu sokol, pozri rároh (podrod)

## Zdroje
Losos

**Losos** môže byť:
*slovenské rodové meno druhu Salmo salar (losos atlantický) z rodu Salmo a  všetkých druhov z podrodu Oncorhynchus patriaceho do rodu Oncorhynchus (napr. losos nerka, losos gorbuša atď.) [Poznámka: Do roku 1989 rod Oncorhnychus pozostával len z dnešného podrodu Oncorhynchus, čiže losos bol automaticky aj slovenský názov celého rodu Oncorhynchus], pozri losos atlantický a pod Oncorhynchus
*v niektorých (nie všetkých) starších názvosloviach: slovenské rodové meno všetkých druhov z rodu Salmo, t.j. aj tých, čo dnes voláme už len pstruh (napr. staršie: losos pstruhovitý = dnes: pstruh morský, staršie: losos černomorský = dnes: pstruh čiernomorský) [Poznámka: Do roku 1989 rod Salmo zahŕňal aj podrod Parasalmo z dnešného rodu Oncorhynchus (teda napr. staršie: losos dúhový = dnes: pstruh dúhový.], pozri pod Salmo a Oncorhynchus
*u niektorých autorov: formálny slovenský názov rodu Salmo (a to aj v názvosloví, v ktorom niektoré druhy tohto rodu majú rodové meno pstruh) , pozri Salmo
*mäso alebo jedlo niektorej z rýb druhu losos atlantický alebo podrodu Oncorhynchus

*prílušník taxónu lososy – pozri nižšie

**Lososy** môže byť iný názov pre:
*rad lososotvaré (Salmoniformes) 
*podrad lososoblížne (Salmonoidei, Salmonoidae)
*(?) podčeľaď lososorodé (Salmoninae)

## Zdroje
Hradová (národná prírodná rezervácia)

**Hradová** je národná prírodná rezervácia v správe štátnej ochrany prírody Muránska planina.

Nachádza sa v katastrálnom území obce Tisovec v okrese Rimavská Sobota v Banskobystrickom kraji. Územie bolo vyhlásené v roku 1984 a naposledy novelizované v roku 1988 na rozlohe 127,4700 ha. Ochranné pásmo nebolo určené.

Predmetom ochrany je: *Ochrana pestrých biocenóz s viacerými zriedkavými a chránenými druhmi rastlín a živočíchov s ekologickými predpokladmi na ich zachovanie na vedeckovýskumné, náučné a kultúrno-výchovné ciele.*

## Referencie

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Národné prírodné rezervácie v Banskobystrickom kraji
Kategória:Chránené územia v okrese Rimavská Sobota
Kategória:Tisovec (okres Rimavská Sobota)
Andromachos z Ambrakie

**Andromachos** () bol olympijský víťaz v behu na jedno stadion v 1. stor. pred Kr.

Andromachos z epirskeho mesta Ambrakia si na 180. olympijských hrách v roku 60 pred Kr. vydobyl veniec víťaza v behu na jedno stadion. V Olympii boli víťazi hier korunovaní olivovým vencom zo stromu rastúceho v Diovom posvätnom okrsku, ale Andromacha ocenili aj poctou celogréckeho meradla, a to tak, že 180. olympiádu nazvali jeho menom. Na olympijských hrách totiž beh na vzdialenosť jedného stadia považovali za hlavné preteky a menom víťaza tejto disciplíny sa každá olympiáda označovala.
  
Meno olympionika Andromacha zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Bulvárna tlač

**Bulvárna tlač** (iné názvy: **bulvár**, zriedkavo: **bulvárová tlač**; najmä pre tvrdú - čiže najhoršiu - bulvárnu tlač: **[[žltá tlač]]**) je „špecifický typ tlače, komerčne zacielený na univerzálne masové publikum, ktorý v záujme obchodného úspechu rezignuje na dôsledne spravodajské zobrazenie reality a poskytuje publiku únikové témy, nesené negatívnou sémantikou“.

Podobný je pojem **senzáciechtivá tlač**, čo je periodická tlač sústreďujúca sa na senzácie alebo zveličujúca udalosti do podoby senzácie.

Na Slovensku medzi umiernených predstaviteľov bulvárnej tlače patrí denník *[[Nový Čas]]*.

Medzi znaky bulvárnej tlače patrí:
* ponúka (po formálnej stránke) žurnalistický obsah, ktorý je ale skreslený alebo vymyslený
* odvádzanie pozornosti verejnosti od vážnych tém (premrštený infotainment)
* silný dôraz na vizuálnu stránku, typograficky výrazne členený text v podstate len dopĺňa obrazové zložky

## Referencie

## Externé odkazy
*bulvárna tlač (Centrum mediálnej gramotnosti pri Fakulte masmediálnej komunikácie Univerzity sv. Cyrila a Metoda v Trnave)

Kategória:Žurnalistika
Hradová

**Hradová** môže byť:
* vrch v Košiciach, pozri Hradová (vrch)
* hrad na tomto vrchu, pozri Košický hrad
* chránené územie, pozri Hradová (národná prírodná rezervácia)
* hrad pri obci Tisovec v okrese Rimavská Sobota, pozri Tisovec (hrad)

## Referencie
Saint-Martin (zámorská správna korporácia)

[náhľad|Politické rozdelenie ostrova [Svätý Martin (ostrov)|Svätý Martin]]
**Saint-Martin ** (po francúzsky oficiálne **Collectivité de Saint-Martin**) je zámorská správna korporácia Francúzska ležiaca na severnej polovici ostrova Svätý Martin, patriaceho do karibského súostrovia Malé Antily. Do 22. februára 2007 bol Saint-Martin súčasťou francúzskeho zámorského departementu Guadeloupe. Hlavným mestom je Marigot.

Južná časť ostrova s názvom Sint Maarten je konštituentná krajina Holandského kráľovstva.

## Zdroj

Kategória:Saint Martin
Kategória:Zámorské územia Francúzska
Philip Oakey

**Philip "Phil" Oakey** (* 2. október 1955) je anglický spevák, skladateľ a producent, najlepšie známy ako hlavný skladateľ, frontman a spoluzakladateľ anglickej synthpopovej kapely Human League. Okrem pôsobenia v Human League, má za sebou aj rozsiahlu sólo hudobnú kariéru, zároveň spolupracoval s mnohými inými umelcami a producentmi.

Oakey patril k vizuálne najvýraznejším hudobníkom na začiatku roku 1980. V dobe najväčšej slávy skupiny, získal tri platinové dosky za album *Dare*, na ktorom sa autorsky podieľal. Zároveň naspieval singel „Don't You Want Me“, ktorý v USA a v Spojenom kráľovstve dosiahol prvé priečky. Počas Oakeyho pôsobenia sa skupine za viac ako 30 rokov podarilo predať vyše 20 miliónov nahrávok po celom svete. V nahrávaní pokračujú do súčasnosti.

## Referencie


## Iné projekty

Kategória:Anglickí speváci
Bílá skála

**Bílá skála** môže byť:

* vrch v západných Krkonošiach, pozri Bílá skála (Krkonoše)
* prírodná pamiatka v Prahe-Libni, pozri Bílá skála (Libeň)
* prírodná pamiatka v okrese Liberec, pozri Bílá skála u Srbské
* prírodná pamiatka v okrese Znojmo, pozri Bílá skála u Jamolic
* prírodná pamiatka v okrese Žďár nad Sázavou, pozri Bílá skála (Žďárské vrchy)

**Bílá Skála** môže byť:
* časť obce Terešov v okrese Rokycany, pozri Bílá Skála (Terešov)
Diaľnica A3 (Francúzsko)

**Diaľnica A3** () je diaľnica v centrálnom Francúzsku. 

Nachádza sa severozápadne od centra Paríža a vedie od Porte de Bagnolet po mestečko Gonesse, kde sa pripája na diaľnicu A1. Má iba 17 km a otvorená bola v roku 1969. Vedie po nej európska cesta 15.

## Iné projekty

## Externé odkazy
* Francúzska A3 na saratlas.fr

## Zdroj

Kategória:Diaľnice vo Francúzsku
Diaľnica A2 (Francúzsko)

**Diaľnica A2** () je diaľnica v severnom Francúzsku. 

Vedie z Combles v departmente Somme, kde križuje diaľnicu A1 a pokračuje severovýchodným smerom k belgickej hranici pri obci Saint-Aybert. Dokončená bola v roku 1972 a je súčasťou európskej cesty 19.

## Externé odkazy
*Francúzska A2 na saratlas.fr

## Zdroj

Kategória:Diaľnice vo Francúzsku
Mních (národná prírodná rezervácia)

**Mních** je národná prírodná rezervácia v správe štátnej ochrany prírody TANAP.

Nachádza sa v katastrálnom území obce Bobrovec v okrese Liptovský Mikuláš v Žilinskom kraji. Územie bolo vyhlásené v roku 1981 na rozlohe 74,75 ha. Ochranné pásmo nebolo určené. Po západnom okraji chráneného územia prechádza modrá turistická značka vedúca z Bobroveckej Vápenice na sedlo Predúvratie.

Predmetom ochrany je: *Chránené územie je zriadené na ochranu komplexu prírodných hodnôt s množstvom ojedinelých a chránených rastlín a živočíchov v esteticky pôsobivom členitom prostredí Západných Tatier na vedecko-výskumné, náučné a kultúrno-výchovné ciele.*

## Referencie

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Národné prírodné rezervácie v Žilinskom kraji
Kategória:Chránené územia v okrese Liptovský Mikuláš
Kategória:Bobrovec (obec)
Kategória:Chránené územia Tatranského národného parku
Majstrovstvá Ázie v hokejbale 2016

**Majstrovstvá Ázie v hokejbale 2016** bol prvý turnaj majstrovstiev Ázie v hokejbale, ktoré organizuje Medzinárodná hokejbalová federácia (ISBHF). Konal sa v dňoch od 9.12. novembra 2016 v Hongkongu, za účasti 6 mužských tímov. Zápasy sa odohrali v aréne YMCA King's park Centenary Centre. Víťazom sa stala , ktorá vo finálovom stretnutí zvíťazila nad domácim .

## Aréna

## Účastníci

## Výsledky
### Základná skupina

### Play-off
#### Stretnutie 5. miesto

#### Semifinále

#### Stretnutie o 3.miesto

#### Finále

## Konečné poradie

## Referencie

## Externé odkazy
* Oficiálna stránka Hong Kong Ball Hockey 

## Zdroje
* Oficiálna stránka Medzinárodnej hokejbalovej federácie 
* Majstrovstvá Ázie 2016 

Kategória:Hokejbal v 2016
Kategória:Majstrovstvá Ázie v hokejbale
Hokejbal
The Ren & Stimpy Show

***The Ren & Stimpy Show*** je americký animovaný seriál. Autorom je kanadský scenárista a animátor John Kricfalusi, seriál vysielala stanica Nickelodeon v rokoch 19911995. V roku 1994 odvysielala časť seriálu v českom znení TV Nova.

Seriál znamenal prelom v animovanej tvorbe pre deti, do ktorej vniesol čierny humor, násilie, skatológiu a absurdný dej. Hlavnými hrdinami boli Ren Hoek, astmou trpiaci, hysterický a povýšený pes rasy čivava (nahovoril ho John Kricfalusi) a Stimpson J. Cat, tučný kocúr vyznačujúci sa pomalým chápaním a vždy dobrou náladou (hlas mu prepožičal Billy West). Vedľajšími postavami boli George Liquor, Powdered Toast Man, Muddy Mudskipper, Mr. Horse, Sven Hoek a ďalšie, v úlohe pápeža sa predstavil Frank Zappa. Súčasťou programu boli tiež parodické reklamy na poleno ako ideálnu hračku. Seriál získal množstvo fanúšikov, ale drastické výjavy a karikatúrna nadsádzka viedli k početným protestom rodičov aj sponzorov, ktorým sa vedenie štúdia snažilo čeliť cenzúrnymi zásahmi a nakoniec rozviazalo zmluvu s Kricfalusim.

Na motívy seriálu vznikla rada počítačových hier *The Ren & Stimpy Show: Buckaroo $!*, *The Ren & Stimpy Show: Veediots!* a *The Ren & Stimpy Show: Fire Dogs*. V roku 2003 bolo natočené pokračovanie seriálu *Ren & Stimpy "Adult Party Cartoon"*, určené iba dospelému publiku, ktoré uviedla Spike TV, ale po šiestich dieloch bolo vysielanie zastavené.

## Referencie

*

## Iné projekty

## Externé odkazy
* Oficiálne stránky
* 
* 

Kategória:Kreslené seriály USA
Kategória:Detské filmy a seriály
Kategória:Sitkomy USA
Kategória:Televízne seriály z roku 1991
Kategória:Televízne seriály Nickelodeon
Robert Vaughn

**Robert Francis Vaughn**, Ph.D. (* 22. november 1932, New York, New York, USA† 11. november 2016, Ridgefield, Connecticut) bol americký herec, držiteľ ceny Emmy z roku 1978.

Filmovému a televíznemu herectvu sa venoval od začiatku 50. rokov 20. storočia, kedy začal vystupovať v drobných a epizódnych rolách v amerických televíznych seriáloch. Medzi americké hollywoodske hviezdy patril od roku 1959, kedy bol nominovaný na cenu Americkej filmovej akadémie Oscar za film *[[The Young Philadelphians]]*. Svoje postavenie potvrdil v nasledujúcom roku 1960 účinkovaním v známom westernovom filme *[[Sedem statočných]]* kde si zahral postavu váhavého strelca menom Lee. Napriek tomu však ťažisko jeho hereckej práce spočívalo predovšetkým v práci pre televíziu.

Na konci 60. rokov sa objavil v niekoľkých známych hollywoodskych filmoch, ako bol napríklad *[[Most pri Remagene]]* (nakrúcaný tiež v Česko-Slovensku), alebo so Stevom McQueenom vo filme *[[Bullittov prípad]]* alebo vo filme *Julius Caesar* z roku 1970. Nasledovalo obdobie, kedy sa na začiatku 70. rokov objavoval v britskej televízii, v polovici 70. rokov sa vrátil späť do Spojených štátov.

## Iné projekty

## Externé odkazy
* Oficiálne fanúšikovské stránky
* 
* 

## Zdroj

Kategória:Filmoví herci USA
Kategória:Rozhlasoví herci USA
Kategória:Divadelní herci USA
Kategória:Televízni herci USA
Kategória:Dabingoví herci USA
Kategória:Držitelia ceny Emmy
Kategória:Držitelia ceny Zlatý glóbus
Kategória:Osobnosti USA francúzskeho pôvodu
Kategória:Osobnosti USA nemeckého pôvodu
Kategória:Osobnosti USA írskeho pôvodu
Kategória:Úmrtia na leukémiu
Kategória:Osobnosti z New Yorku
Bubenečský tunel (železničný)

**Bubenečský tunel** (**tunel Buštěhradskej dráhy**, v evidencii Českých dráh vedený pod názvom **Dejvický tunel**) je krátky pražský železničný tunel na jednokoľajovej Buštěhradskej železnici Praha - Kladno (Trať 120) medzi stanicami Praha-Bubny a Praha-Dejvice, neďaleko vyústenia Rudolfovej štoly na okraji Stromovky čiže Královskej obory v Bubenči. Tento úsek trate bol sprevádzkovaný roku 1868. Tunel podchádza pešiu promenádu na hornom okraji Stromovky. Od 1. septembra 1893 do 15. augusta 1900 jazdila nad tunelom tiež električka na predĺženej časti Křižíkovej elektrickej dráhy na Letnej.

Tunel má dĺžku 104 m, šírku 5,7 m, výšku 5,5 m a zatáča v polomere 332 m.

## Pozri aj
* Pražský železničný uzol

## Referencie


## Externé odkazy
* Východný portál: 
* Západný portál: 
* Bubenečský tunel, web Atlas Česka
* Atlas drah ČR

## Zdroj

Kategória:Železničné tunely v Prahe
Kategória:Bubeneč (Praha 7)
Kategória:Technické pamiatky v Prahe
Antipatros (olympijský víťaz)

**Antipatros** () bol olympijský víťaz v behu dorastencov na jedno stadion  v 1. stor. pred Kr. 
 
Antipatros z Milétu si na 121. olympijských hrách v roku 296 pred Kr. vydobyl veniec víťaza v behu dorastencov na jedno stadion. V Olympii sa táto atletická disciplína radí medzi najstaršie, do programu hier ju zaviedli už v roku 632 pred Kr.

Antipatrovo olympijské víťazstvo je zaznamenané na papyruse *P.Oxy XVII. 2082* z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko fragmentov. Jeho meno, domovskú krajinu a disciplínu (niektoré písmená na poškodenom fragmente chýbajú) uvádza fragment č. 4. 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Orthocerový lůmek

náhľad|Ortocerový lůmek
**[[Prírodná pamiatka]] Orthocerový lůmek** je opustený vápencový lom na okraji Radotínského údolia nachádzajúci sa 250 m severovýchodne od Radotínskej cementárne, severne od križovatky cesty Lochkov-Radotín s jej odbočkou na Zadné Kopaniny. Je tvorený silúrskými usadeninami a je bohatým náleziskom skamenelín hlavonožcov.

## Dôvod ochrany
Dôvodom pre vyhlásenie prírodnej pamiatky (PP) bola ochrana základného oporného geologického profilu k medzinárodnému stratotypu hranice ludlov-přídol (vrchný silúr). V lome sa nachádza tiež bohaté nálezisko skamenelín, najmä hlavonožcov druhu Orthoceras sp. (odtiaľ názov prírodnej pamiatky).

### Geológia
Na území PP sa nachádzajú šikmo uložené silúrske vápence a bridlice kopaninského a přídolského súvrstvia.

### Flóra
Prírodná pamiatka je zarastená porastom krovín, ktorý tvoria lieska obyčajná, zob vtáčí, skalník obyčajný, brest, zanovätník černejúci. Z osobitne chránených druhov boli nájdené jagavka ľaliovitá a nevädza Triumfettova.

### Fauna
Z faunistického hľadiska je územie PP predovšetkým vzhľadom k malej veľkosti a k ​​blízkosti Radotínskej cementárne nevýznamné.

## Referencie


## Pozri aj
* Zoznam chránených území v Prahe

## Iné projekty

## Externé odkazy
* Vyhláška o zriadení chráneného náleziska
* BioLib.cz
* PP Ortocerový lůmek  na webe envis.praha-mesto.cz
* Geologické lokality.cz

### Literatúra
* 

## Zdroj
 

Kategória:Chránené územia v Prahe
Kategória:Skalné útvary v Prahe
Kategória:Paleontologické lokality v Česku
Kategória:Pražská plošina
Kategória:Geologické lokality na území Prahy
Kategória:Lomy v Česku
Kategória:Lochkov
Kategória:Prírodný park Radotínsko - Chuchelský háj
Bubenečský tunel

**Bubenečský tunel** môže byť:

* železničný tunel v Prahe, pozri Bubenečský tunel (železničný)
* cestný tunel v Prahe, súčasť tunelového komplexu Blanka, pozri Bubenečský tunel (Blanka)
Karel Hlušička

**Karel Hlušička** (* 25. august 1924, Praha† 10. november 2016, Praha) bol český herec, dablér a rozhlasový režisér.

V máji 1945 sa aktívne zúčastnil Pražského povstania. Po vojne vstúpil do komunistickej strany.

Po absolutóriu štúdia herectva na brnenskom konzervatóriu (neskoršia JAMU) v roku 1949 najprv 10 rokov pôsobil v divadle v Českých Budějoviciach, potom bol od roku 1959 dlhoročným členom činohry Libeňského Divadla S. K. Neumanna (dnešné Divadlo pod Palmovkou).

Išlo tiež o úspešného režiséra rozhlasových hier.

V 60. rokoch bol ženatý s Máriou Krejčovou, s ktorou mal dve deti. Neskôr žil až do svojej smrti s bývalou primabalerínou a súčasnou choreografkou Libušou Královou.

## Referencie

*

## Externé odkazy
*

Kategória:Českí herci
Kategória:Českí filmoví herci
Kategória:Českí televízni herci
Kategória:Českí divadelní herci
Kategória:Českí dabingoví herci
Kategória:Českí režiséri
Kategória:Osobnosti z Prahy